Hele byen er engageret i at pynte op til håndbold VM i Frederikshavn. Børnene har malet gamle sko - og ældre damer har strækket boldnet.

Onsdag formiddag fra kl. 10 forvandles Rimmens Allé i Frederikshavn på opløbsstrækningen til Arena Nord. Alle de store træer på venstre side af vejen bliver dekoreret med VM-udsmykning i form af pink sportssko, som er malet af børn fra kommunens børnehaver samt hjemmestrikkede bold-net og halstørklæder, som er strikket af damer fra ældrecentret i Sydbyen. Medarbejdere fra Frederikshavn Kommunes Center for Park og Vej står for pyntningen af de høje træer, som skal give de mange gæster, der kommer for at følge deres håndboldlandshold i de indledende VM-kampe, en helt særlig oplevelse.